Ostreopsis ovata

Ostreopsis ovata Ostreopsis generoko alga dinoflagelatu espezie bat da, hark ekoizten dituen palitoxinengatik, azalean narritadura eragiten duten fikotoxinengatik, ezaguna. Espeziea lehenengo aldiz Y. Fuyukok deskribatu zuen, 1981. urteanY. Fukuyo, « Taxonomical study on benthic dinoflagellates collected in coral reefs », Bulletin of the Japanese Society of Scientific Fisheries, no 47,‎ 1981, p. 967-978.

Espezie hau itsaso epeletan bizi da: Mediterraneoan, Kanariar uharte eta Madeirako kostetan, Brasilen, Indotxinan, Thailandian, Indonesiako artxipielagoan eta Karibe itsasoan. Hala ere, klima-aldaketaren ondorioz Euskal Herrira iritsi eta bertan loratze toxikoak eragin ditu, Lapurdiko itsas ertzean 2020. urtean eta Gipuzkoakoan 2025ean, esaterako. Iñaki : 'Ostreopsis' algaren garapena ulertu nahi dute Berria, 2024-04-12.

 Euskal Herrian 
2020an agertu zen lehen aldikoz Euskal Herriko itsasbazterrean Ostreopsis alga. Baina, Emmanuel Alzuri Bidarteko auzapez eta Euskal Hirigune Elkargoko ur sailaren hautetsi delegatuak 2022ko uztaila azpimarratu du, bereziki, Lapurdiko hondartzei dagokienez: «Aitzinetik batere abisurik ukan gabe, alga horren boom edo loraldi bat agertu zitzaigun; uztaileko igande arratsalde batez behar izan genituen hondartzak eta urak jendez hustu, Biarritzen, Bidarten eta Donibane Lohizunen».

Donostian ere agertu zen 2025eko apirilan. Aurretik argitu ez zen eragina eman zen baina 2025 arte ez zen baieztatu Ovataren presentzia.https://www.diariovasco.com/san-sebastian/confirman-presencia-microalga-toxica-bahia-concha-riesgos-20250404121025-nt.html#vtm_modulosEngag=mod-rel:san-sebastian:noticia:1:cmp:1-not

Ovata motako Ostreopsis itsas belarra da garatu Euskal Herriko ur hegietan. Motarik toxikoena. Ifremer erakunde zientifikoan gaia lantzen duen Elvire Antajan laborategi zuzendariak erran duenez, lehen aldia da Europako ipar atlantikoan agertzen dela. Ovata horra arte Mediterraneoko uretan zen ezaguna, eta «2013an Portugalen hegoaldean agertu zen».

 Ikerketa 
Euskal Hirigune Elkargoa, Pirinio Atlantikoetako Departamendua, Gipuzkoako Foru Aldundia eta zientzia erakundeak ere biltzen dituen Itsasbazterreko Interes Zientifikorako Taldeak Europako diru laguntza gotorra erdietsi du Ostreopsis itsas belarra ikertzeko, Ostreobila ikerketa programarako. 2,2 milioi euroko aurrekontu orokorrean, 1,4 milioi eman ditu Europak (%65).

 Arriskuak 
Ostreopsis algaren sasoien dinamika ulertu nahi dute ikerketaren bidez, eta itsas belar horren garapena laguntzen duten ingurumen baldintzak deskribatu. Horrez gain, gizakiaren osasunean zer ondorio izan ditzakeen ikusi nahi dute, gero hori nola kudeatu jakiteko. Hats bideetako erredurak eragiten ditu nagusiki. Larrukoak ere ekar ditzake. Itsas langarrak, gainera, uretik urrunago garraia ditzake molekula toxikoak.

 Erreferentziak 

 Kanpo estekak 

Kategoria:Gonyaulacales
Kategoria:Euskal Herriko kostaldea
Kategoria:Espezie inbaditzaileak